28/06/2011 | Administración LocalMunicipal
Monfero
Caducidade de inscrición padroal

CADUCIDADE E BAIXA DE ESTRANXEIROS NON COMUNITARIOS NO PADRÓN MUNICIPAL DE HABITANTES O alcalde en funcións, D. Gian Echague Hilaño, ditou o decreto núm.145/2011, con data 26-05-2011, e que se transcribe a continuación: “De conformidade co establecido no artigo 16 da Lei 7/1985, do 2 de abril, reguladora das bases do réxime local, modificado pola Lei orgánica 14/2003, do 20 de novembro, os estranxeiros non comunitarios sen autorización de residencia permanente deberán renovar periodicamente a súa inscrición no padrón municipal de habitantes cada dous anos, producíndose a caducidade da inscrición no caso de que non se proceda á dita renovación. O Instituto Nacional de Estatística comunicou a este Concello que varios estranxeiros debían renovar as súas inscricións antes das datas nas que se cumpriron dous anos dende as súas inscricións. Isto foille comunicado a cada unha das persoas mediante un preaviso de caducidade e rematou o prazo previsto sen que procederan á renovación das súas inscricións. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións conferidas polos artigos 16 e 21.1 a) e s) da Lei 7/85, do 2 de abril, reguladora das bases de réxime local, RESOLVO: 1. Declarar a caducidade da inscrición no padrón municipal de habitantes das persoas que a continuación se relacionan, por non ter renovado a súa inscrición padroal transcorrido o prazo de dous anos, segundo o establecido no artigo 16 da Lei 7/85, do 2 de abril, reguladora das bases de réxime local, modificado polo Lei 14/2003, do 20 de novembro.2. Declarar a baixa da inscrición no padrón municipal de habitantes das persoas relacionados no punto primeiro. Esta declaración producirá efectos dende a data de notificación da presente resolución aos interesados ou da súa publicación no Boletín Oficial da Provincia.3. Notificar a presente resolución aos interesados. No caso de que non poida practicarse, efectuarase mediante publicación no taboleiro de anuncios e no Boletín Oficial da Provincia.” Contra a presente resolución, que pon fin á vía administrativa, poderá interpoñer os recursos seguintes: Con carácter potestativo, o recurso de reposición ante o mesmo órgano que ditou este acordo, no prazo dun mes, contado dende o día seguinte ao da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada polo Lei 4/1999, do 13 de xaneiro. • Contra a resolución expresa do recurso de reposición poderá interpoñer recurso contenciso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. • Interpoñer directamente recurso contencioso-administrativo no prazo de dous meses, contados a partir dende o día seguinte ó da notificación do presente acordo, na forma prevista na lexislación de dita xurisdicción contencioso-administrativa. • Interpoñer calquera outro recurso que estime procedente. Monfero, 10 de xuño de 2011. O alcalde en funcións Alejandra Leticia Eduardo Andrei Charroud Aldegunde